CELEX: 62018CA0080
Language: lt
Date: 2019-11-07 00:00:00
Title: Sujungtos bylos C-80/18–C-83/18: 2019 m. lapkričio 7 d. Teisingumo Teismo (penktoji kolegija) sprendimas byloje (Tribunal Supremo (Ispanija) prašymas priimti prejudicinį sprendimą) Asociación Española de la Industria Eléctrica (UNESA) (C-80/18), Endesa Generación SA (C-82/18)/Administración General del Estado, Iberdrola Generación Nuclear SAU (C-80/18 ir C-82/18) ir Endesa Generación SA (C-81/18), Iberdrola Generación Nuclear SAU (C-83/18)/Administración General del Estado (C-81/18 ir C-83/18) (Prašymas priimti prejudicinį sprendimą – Principas „teršėjas moka“ – Elektros energijos vidaus rinkos bendrosios taisyklės – Direktyva 2009/72/EB – 3 straipsnio 1 ir 2 dalys – Nediskriminavimo principas – Tarifo deficito finansavimas – Mokesčiai, kuriais apmokestinamos tik įmonės, naudojančios branduolinę energiją elektros energijai gaminti)

13.1.2020   
            
            
               LT
            
            
               Europos Sąjungos oficialusis leidinys
            
            
               C 10/6
            
         
      2019 m. lapkričio 7 d. Teisingumo Teismo (penktoji kolegija) sprendimas byloje (Tribunal Supremo (Ispanija) prašymas priimti prejudicinį sprendimą) Asociación Española de la Industria Eléctrica (UNESA) (C-80/18), Endesa Generación SA (C-82/18)/Administración General del Estado, Iberdrola Generación Nuclear SAU (C-80/18 ir C-82/18) ir Endesa Generación SA (C-81/18), Iberdrola Generación Nuclear SAU (C-83/18)/Administración General del Estado (C-81/18 ir C-83/18)
      (Sujungtos bylos C-80/18–C-83/18) (1)
      
      (Prašymas priimti prejudicinį sprendimą - Principas „teršėjas moka“ - Elektros energijos vidaus rinkos bendrosios taisyklės - Direktyva 2009/72/EB - 3 straipsnio 1 ir 2 dalys - Nediskriminavimo principas - Tarifo deficito finansavimas - Mokesčiai, kuriais apmokestinamos tik įmonės, naudojančios branduolinę energiją elektros energijai gaminti)
      (2020/C 10/07)
      Proceso kalba: ispanų
      
         Prašymą priimti prejudicinį sprendimą pateikęs teismas
      
      Tribunal Supremo
      
         Šalys pagrindinėje byloje
      
      
         Kasatorės: Asociación Española de la Industria Eléctrica (UNESA) (C-80/18), Endesa Generación SA (C-82/18), Endesa Generación SA (C-81/18), Iberdrola Generación Nuclear SAU (C-83/18)
      
         Kitos proceso šalys: Administración General del Estado, Iberdrola Generación Nuclear SAU (C-80/18 ir C-82/18), Administración General del Estado (C-81/18 ir C-83/18)
      
         Rezoliucinė dalis
      
      
                  1.
               
               
                  Nediskriminavimo principas, kaip antai numatytas 2009 m. liepos 13 d. Europos Parlamento ir Tarybos direktyvos 2009/72/EB dėl elektros energijos vidaus rinkos bendrųjų taisyklių, panaikinančios Direktyvą 2003/54/EB, 3 straipsnio 1 dalyje, turi būti aiškinamas taip, kad pagal jį nėra draudžiamas nacionalinės teisės aktas, nustatantis mokesčius už branduolinio kuro ir atliekų gamybą ir saugojimą, kaip antai pagrindinėse bylose nagrinėjamus mokesčius, kuriais apmokestinamos tik elektros energijos gamybos įmonės, naudojančios branduolinę energiją, ir kurių pagrindinis tikslas yra ne saugoti aplinką, bet didinti elektros energijos finansų sistemos pajamas.
               
            
                  2.
               
               
                  Direktyvos 2009/72 3 straipsnio 2 dalis turi būti aiškinama taip, kad pagal ją nėra draudžiamas nacionalinės teisės aktas, kaip antai nagrinėjamas pagrindinėse bylose, jeigu jame numatytų aplinkos apsaugos mokesčių aplinkos apsaugos tikslas ir savybės nėra konkrečiai nurodyti teisinę galią turinčioje šio teisės akto dalyje.
               
            
         (1)  OL C 182, 2018 5 28.